Diari Oficial de la Generalitat Valenciana


Sumari del DOGV 9902, del 26-07-2024 (2024/7465)

RESOLUCIÓ de 9 de juliol de 2024, de la Universitat Politècnica de València, per la qual es convoca un concurs d’accés al cos docent de professorat universitari.
-----------------------------------------------------------------------------------------------------------------------------------------------------------------

### Dades del document

Número de DOGV
:   9902

Data del DOGV
:   26-07-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/7465

CVE
:   JRFY-C-5725-8985

Data del document
:   09-07-2024

Organisme emissor
:   Universitat Politècnica de València

Tipus de document
:   Resolució

Per resolució de 3 de juny de 2022, del Rector de la Universitat Politècnica de València, es publica l'oferta d'ocupació pública del personal docent i investigador per a l'any 2022. (DOGV 13.06.2022), que conté les places de professorat universitari dels cossos docents que han de ser proveïdes mitjançant concurs de mèrits.

D'acord amb això i de conformitat amb el que es disposa en l'article 71 de la Llei orgànica 2/2023, de 22 de març, del sistema universitari (LOSU), i en el Reial decret 678/2023,de 18 de juliol pel qual es regula l'acreditació estatal per a l'accés als cossos docents universitaris i el règim dels concursos d'accés a places d'aquests cossos; segons allò que s'ha fixat pels Estatuts de la Universitat Politècnica de València, aprovats per Decret 182/2011, de 25 de novembre, de 2011 (DOGV 29.11.2011), prèvia autorització de la Conselleria competent en matèria d'Universitats per a efectuar les convocatòries de les places que figuren en l'Oferta d'Ocupació Pública, aquest Rectorat, en exercici de les competències atribuïdes per la legislació, ha resolt convocar a concurs d'accés 1 plaça de professor titular universitari, dins del contingent de la OEP del 15 % per a accés de personal investigador amb Certificat I3 en el marc de programes d'excel·lència investigadora o el certificat R3 com a investigador/a establit/a, d'acord amb les següents bases:

*Bases de la convocatòria*

*1. Normes generals*

1.1. Aquest concurs es regeix pel que disposa la Llei orgànica 2/2023, de 22 de març, del sistema universitari (LOSU), Universitat Politècnica de València; el Reial decret 678/2023, de 18 de juliol, pel qual es regula l'acreditació estatal per a l'accés als cossos docents universitaris i el règim dels concursos d'accés a places d'aquests cossos; l'Acord de data 25 d'abril de 2024, del Consell de Govern, d'aquesta Universitat pel qual s'aproven els criteris d'adaptació a la LOSU dels processos de selecció del personal docent i investigador d'aquesta Universitat; la normativa per a la regulació dels concursos per a l'accés a cossos docents universitaris, en el que siga aplicable, aprovada per acord del Consell de Govern de data 25 de setembre de 2008,modificat per Acord de Consell de Govern de 19 de juliol de 2018. En els aspectes no previstos en la normativa citada, el concurs es regeix pel que disposa el Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut bàsic de l'empleat públic i la legislació general que hi siga aplicable; la Llei 39/2015, d'1 d'octubre, del procediment administratiu comú de les administracions públiques; la Llei 40/2015, d'1 d'octubre, de règim jurídic del sector públic; la legislació general de funcionaris que hi siga aplicable i aquestes bases.

*2. Requisits de les persones candidates*

2.1. Per a ser admeses en aquesta convocatòria, les persones aspirants han de complir els requisits generals següents:

2.2. Tenir la nacionalitat espanyola. No obstant això, poden participar-hi en idèntiques condicions que els espanyols els nacionals d'algun dels altres estats membres de la Unió Europea o d'algun estat amb el qual, en virtut dels tractats internacionals subscrits per la Unió Europea i ratificats per Espanya, s'aplique la lliure circulació de treballadors.

També hi pot participar el cònjuge dels espanyols, dels nacionals d'algun dels altres estats membres de la Unió Europea i dels nacionals d'algun estat amb el qual, en virtut dels tractats internacionals subscrits per la Unió Europea i ratificats per Espanya, s'aplique la lliure circulació de treballadors, sempre que no estiguen separats de dret, com també els seus descendents i els del cònjuge, menors de vint-i-un anys o majors d'aquesta edat però que visquen a les seues expenses.

2.3. Haver complit 16 anys i no superar, si s'escau, l'edat màxima de jubilació forçosa.

2.4. Estar en possessió del títol de doctor o doctora.

2.5. No haver sigut separades, mitjançant expedient disciplinari, del servei de cap de les administracions públiques o dels òrgans constitucionals o estatutaris de les comunitats autònomes, ni trobar-se en situació d'inhabilitació absoluta o especial per a ocupacions o càrrecs públics per resolució judicial.

En el cas de les persones aspirants que no tinguen la nacionalitat espanyola, no estar sotmeses a sanció disciplinària o condemna penal que impedisca, al seu Estat, l'accés a la funció pública.

2.6. Posseir la capacitat funcional per a exercir les tasques corresponents a professorat d'universitat.

2.7. Les persones que participen en el concurs pel contingent de persones amb discapacitat, en cas que s'haja previst en la convocatòria, han d'acreditar tenir reconegut un grau de discapacitat igual o superior al 33 %, d'acord amb el que es disposa en el Reial decret legislatiu 1/2013, de 29 de novembre.

2.8. Les persones aspirants hauran de reunir els següents requisits específics:

2.9. Estar acreditats/as per al Cos docent de professors titulars d'universitat.

2.10. Certificat I3 en el marc de programes d'excel·lència investigadora o el certificat R3, com a investigador/a establit/a, i si és el cas en el programa específic que figura en l'annex I

2.11. La concurrència dels requisits generals i específics haurà d'estar referida sempre a una data anterior a l'expiració del termini fixat per a sol·licitar la participació en el concurs i mantindre's fins al moment de la presa de possessió.

*3. Sol·licituds de participació*

3.1. El termini de presentació de sol·licituds s'iniciarà des de l'endemà de la publicació d'aquesta convocatòria en el *Boletín Oficial del Estado*  (BOE), finalitzant el dia 10 de setembre de 2024.

3.2. Les sol·licituds s'emplenen i es presenten exclusivament per via electrònica, accedint al formulari "Sol·licitud d'admissió a proves selectives a la Universitat Politècnica de València (personal docent i investigador)", disponible a la seu electrònica de la Universitat Politècnica de València en l'adreça web següent:

<https://sede.upv.es/oficina_tactica/#/login?idArbol=20&idPrehoja=18&idform=EINSTANCIA_PDI>

Com que per a accedir a aquest formulari es requereix la identificació electrònica de la persona interessada, cal disposar d'algun dels sistemes d'identificació electrònica que es descriuen en l'annex II d'aquesta convocatòria.

3.3. S'ha de presentar una sol·licitud per a cada oferta de contractació en la qual es vol participar. En cas que l'oferta continga diverses places, s'ha de presentar una única sol·licitud.

3.4. Per a completar correctament el procés de sol·licitud s'han de completar dins del termini estipulat els passos que s'indiquen a continuació:

3.5. Identificar-se electrònicament a la seu electrònica.

3.6. Accedir al formulari electrònic de sol·licitud d'admissió i emplenar-lo.

3.7. Pagar la taxa corresponent si escau, segons la situació personal de la persona candidata, exclusivament a través d'aquesta aplicació, bé amb targeta bancària o en efectiu mitjançant el rebut que expedeix l'aplicació, dins del termini de presentació de sol·licituds. No s'accepten pagaments per cap altre mitjà.

3.8. La sol·licitud queda registrada en finalitzar el procés.

3.9. No s'admeten i, per tant, queden excloses del procés selectiu, les persones que, tot i abonar la taxa, no hagen registrat la sol·licitud electrònicament, sense perjudici del que s'indica a continuació:

3.10. Excepcionalitat tècnica

Si per motius tècnics excepcionals atribuïbles a l'Administració no es poden completar els passos anteriors per mitjans electrònics durant un període prolongat dins del termini estipulat, les persones interessades poden presentar la sol·licitud per mitjans no electrònics (annex III).

3.11. Els drets de participació són de 31,10 euros per cada plaça a què es vulga concursar.

3.12. El pagament d'aquesta taxa pot fer-se en efectiu, mitjançant rebut bancari o amb targeta de crèdit.

3.13. En el cas de pagament en efectiu, l'ingrés s'ha d'efectuar mitjançant el rebut expedit per l'aplicació esmentada.

3.14. El pagament amb targeta de crèdit es fa en el moment d'emplenar la instància a través de l'aplicació esmentada.

3.15. No abonar la taxa d'admissió a aquestes proves selectives, totalment o parcialment, dins del termini de presentació de sol·licituds, determina l'exclusió de l'aspirant, llevat que hi haja alguna de les circumstàncies d'exempció o bonificació i es faça constar en la sol·licitud de participació. Cal aportar, juntament amb la documentació justificativa, la fotocòpia acarada dels documents acreditatius d'aquest benefici. En cas contrari, la persona aspirant queda exclosa del procés, sense perjudici de la responsabilitat en què puga incórrer per falsedat en les sol·licituds de participació.

3.16. Les causes d'exempció són les següents:

3.17. Ser membre d'una família nombrosa de categoria especial o d'una família monoparental de categoria especial. En aquest cas cal seleccionar "Família nombrosa especial" en l'apartat d'exempcions de la sol·licitud.

3.18. Ser víctima d'actes de violència sobre la dona que acrediten aquesta condició mitjançant qualsevol dels mitjans de prova previstos en la normativa autonòmica contra la violència sobre la dona en l'àmbit de la Comunitat Valenciana. En aquest cas cal seleccionar l'apartat "Altres causes" de la sol·licitud.

3.19. Tenir diversitat funcional en grau igual o superior al 33 %. En aquest cas cal seleccionar "Diversitat funcional" en l'apartat d'exempcions de la sol·licitud.

3.20. Estar en situació d'exclusió social. Aquesta situació ha d'acreditar-la l'òrgan competent en matèria de benestar social de l'ajuntament de residència. En aquest cas cal seleccionar "Altres causes" en l'apartat d'exempcions de la sol·licitud.

3.21. Bonificacions

3.22. Els/les membres d'una família nombrosa de categoria general o d'una família monoparental de categoria general tenen una bonificació del 50 % de l'import total de la taxa. En aquest cas cal seleccionar "Família nombrosa general" en l'apartat d'exempcions de la sol·licitud.

3.23. En cap cas el pagament efectuat del rebut expedit, a les oficines bancàries corresponents a què es fa referència, no substitueix el tràmit de presentació de la sol·licitud dins del termini i en la forma escaient.

3.24. No procedirà la devolució de les taxes per drets d'examen si el pagament indegut d'aquestes és per causes imputables exclusivament a la persona candidata

3.25. A cada sol·licitud haurà d'acompanyar-se, incorporant-los en un fitxer digital per a incloure en cadascun dels apartats existents en l'aplicació, la següent documentación:

3.26. Titulació acadèmica i acreditació. (Bases 2.1.c) i 2.2.a))

3.27. Full de serveis en cas d'ostentar la condició de personal funcionari d'altres Universitats o Organismes Públics. (Base 2.3)

3.28. Certificat I3 en el marc de programes d'excel·lència investigadora o el certificat R3, com a investigador/a establit/a. (Base 2.2.b))

Els documents en idioma diferent al castellà/valencià hauran d'aportar-se acompanyats de la seua traducció per intèrpret jurat a una d'aquestes llengües.

*4. Admissió d'aspirants*

4.1. En el termini màxim de vint dies hàbils des de la finalització del termini de presentació de sol·licituds s'aprova, mitjançant resolució del rector de la Universitat Politècnica de València, la llista provisional de persones admeses i excloses, amb indicació de les causes d'exclusió, i es publica a la pàgina web del Servei de la Vicegerència de Recursos Humans i Estructura Organitzativa/Personal Docent i Investigador:

<https://www.upv.es/entidades/SRH/pdi/579824normalv.html>

4.2. Les persones interessades poden presentar contra aquesta llista provisional una reclamació davant del rector en el termini de deu dies hàbils comptadors des de l'endemà de publicar-se.

4.3. Finalitzat el termini de reclamacions, el rector, en un termini màxim de deu dies hàbils, publica en els mitjans indicats més amunt una resolució en què s'aprova la llista definitiva de persones admeses i excloses, amb indicació de les causes d'exclusió. Es pot interposar contra aquesta resolució un recurs de reposició davant del rector en el termini d'un mes, de conformitat amb el que es disposa en l'article 123 i següents de la Llei 39/2015, d'1 d'octubre, del procediment administratiu comú de les administracions públiques.

*5. Comissions de selecció*

5.1. Composición

5.2. Els concursos són jutjats per comissions la composició de les quals ha d'ajustar-se als principis d'imparcialitat i professionalitat de les persones membres, procurant una composició equilibrada entre dones i homes, llevat que no siga possible per raons fonamentades i objectives degudament motivades.

5.3. Cada comissió està formada per cinc persones, nomenades pel rector, amb veu i vot, i per persones suplents, de les quals un màxim de dues, tant titulars com suplents, poden pertànyer al professorat de la Universitat Politècnica de València. Els/les altres membres han de ser externs, elegits per sorteig públic entre una llista qualificada de professorat i personal investigador, de conformitat amb els requisits i les condicions que s'estableixen en l'Acord de Consell de Govern de 25 d'abril de 2024, criteris adaptació a la LOSU dels processos de selecció del personal docent i investigador de la UPV.

<https://www.upv.es/entidades/SRH/pdi/U0958454.pdf>

5.4. El funcionament de les comissions de selecció es regeix pel que es disposa en la Llei 40/2015, d'1 d'octubre, del règim jurídic del sector públic.

5.5. La condició de membre d'una comissió de selecció és irrenunciable, excepte en els casos de concurrència dels supòsits legals d'abstenció, de recusació o de causa justificada que impossibilite l'actuació del membre de la comissió, incloent-hi les que figuren en l'article 32.4 del Reial decret 678/2023, de 18 de juliol.

L'apreciació de la causa al·legada com a justificativa d'impossibilitat d'actuació d'algun membre de la comissió correspon al rector, qui ha de resoldre-la en el termini màxim de deu dies des de la recepció de la renúncia i, si s'escau, ha de nomenar la persona suplent corresponent com a membre de la comissió titular.

En cas que hi haja algun dels motius d'abstenció als quals es refereix l'article 23 de la Llei 40/2015, d'1 d'octubre, de règim jurídic del sector públic, les persones interessades han d'abstenir-se d'actuar en la comissió i manifestar al rector el motiu de l'abstenció.

Quan es produeix la recusació a què es refereix l'article 24 de la Llei 40/2015, d'1 d'octubre, de règim jurídic del sector públic, que pot ocórrer en qualsevol moment del concurs, la persona recusada ha de manifestar si es dona o no en el seu cas la causa al·legada. En el primer cas, el rector pot acordar substituir-la per la persona suplent. Si nega la causa de recusació, el rector resol en el termini de tres dies, amb les comprovacions i els informes previs que considere oportuns.

En els casos de renúncia justificada, abstenció o recusació que impedisquen l'actuació de les persones membres de la comissió titular, són substituïts pels suplents respectius, d'acord amb l'ordre de prioritat resultant del sorteig públic.

5.6. La composició de les comissions que jutgen el concurs d'accés a la plaça o places incloses en aquesta convocatòria es detallen en l'annex I d'aquesta convocatòria. I el nomenament de membres s'efectua mitjançant aquesta resolució.

A fi de garantir la transparència i l'objectivitat en el nomenament de membres de les comissions que han de resoldre els concursos, s'ha de publicar el contingut dels currículums dels membres de les comissions. Les persones aspirants poden accedir a aquests currículums, una vegada publicades les llistes definitives, a l'adreça següent:

<https://www.upv.es/entidades/SRH/pdi/579825normalv.html>

5.7. Règim d'actuacions de la comissió de selecció

5.8. La comissió s'ha de constituir en el termini màxim d'un mes des de l'endemà de publicar-se la resolució del rector per la qual s'aprova la llista definitiva de persones aspirants admeses i excloses. Amb aquesta finalitat, el president o presidenta de la comissió, una vegada fetes les consultes oportunes amb les altres persones membres, els notifica, amb una antelació mínima de deu dies naturals, la convocatòria de l'acte de constitució, amb indicació de lloc, data i hora. Transcorregut el termini estipulat sense que s'haja constituït, el rector procedeix d'ofici a substituir el president o presidenta de la comissió. El nou president o presidenta ha de convocar la constitució de la comissió en un termini d'un mes des de la publicació del seu nomenament.

5.9. La constitució de la comissió exigeix la presència de la totalitat de membres. Els/les membres titulars que no assisteixen a l'acte de constitució cessen i són substituïts, de conformitat amb el que es disposa en aquesta convocatòria. En el cas que la constitució no siga possible, el rector dicta una resolució motivada, suspèn els terminis del concurs i procedeix de nou a nomenar una comissió o una part de la comissió.

5.10. Per a l'actuació vàlida de la comissió és necessària la participació, com a mínim, de tres membres, entre els quals ha d'haver-hi, preceptivament, la presidenta o president. Els/les membres de la comissió que estiguen absents en alguna actuació cessen en la condició de membres, sense perjudici de la responsabilitat en què hagen pogut incórrer. En cas d'absència, el president o presidenta és substituït per la persona vocal de més antiguitat en el cos de catedràtics i catedràtiques d'universitat i, si no n'hi ha, en el de professors i professores titulars d'universitat. En cas d'absència del secretari o secretària, és substituït per la persona membre de la comissió de menys categoria i antiguitat.

Si la comissió, una vegada constituïda, resta amb menys de tres membres, escau nomenar una nova comissió.

5.11. Els actes de constitució, les reunions i els acords de la comissió de selecció es poden fer de manera presencial, semipresencial o no presencial, i l'acord que s'adopte sobre aquesta circumstància s'ha de publicar al tauler d'anuncis del departament per a coneixement de totes les persones aspirants.

5.12. Així mateix, amb caràcter previ a la sessió de constitució, el president o la presidenta de la comissió de selecció acorda amb les altres persones membres el caràcter presencial o semipresencial de l'acte de presentació i de la prova, amb idèntiques garanties de publicitat.

5.13. Les actuacions no presencials s'han de fer seguint les instruccions que, amb aquesta finalitat, la UPV dicte, publique i pose en coneixement de totes les persones aspirants; i en concret quan siguen convocades a l'acte de presentació i realització de la prova davant de la comissió. Les persones interessades poden accedir a aquestes instruccions a través de la pàgina web de la Vicegerència de Recursos Humans i Estructura Organitzativa/Personal docent i investigador:

<https://www.upv.es/entidades/SRH/pdi/579825normalv.html>

5.14. Amb la finalitat que puga produir-se l'oportuna interacció entre aspirants i membres de la comissió de selecció que puguen assistir-hi de forma no presencial, cal usar eines que permeten videoconferència grupal en què totes les persones assistents puguen interactuar.

*6. Desenvolupament del concurs*

6.1. El procediment de selecció que regeix els concursos ha de permetre valorar l'historial acadèmic, l'experiència docent i l'experiència investigadora de la persona candidata, incloent-hi la transferència i l'intercanvi de coneixement. Així mateix, aquest procés valora el domini de la matèria, el projecte docent i investigador i, també, permet contrastar la capacitat que té per a l'exposició i el debat en una prova que s'ha de fer en sessió pública, davant de la comissió.

6.2. En els concursos s'ha de garantir, en tot moment, la igualtat d'oportunitats de les persones aspirants, el respecte als principis de mèrit i capacitat i el principi d'igualtat de tracte i d'oportunitats entre dones i homes. Així mateix, a fi de garantir la igualtat d'oportunitats de les persones amb discapacitat, s'han de prendre les mesures d'adaptació oportunes a les seues necessitats.

6.3. En l'acte de constitució i abans de la presentació de les persones candidates, la comissió fixarà els criteris específics per a l'adjudicació de les places que atribuiran, en tot cas, els següents valors als mèrits presentats:

|  |  |
| --- | --- |
| Investigació | 45 % |
| Docència universitària | 45 % |
| Altres mèrits | 10 % |

La valoració de les persones candidates es fa tenint en compte l'adequació de l'activitat i els mèrits de cadascuna al perfil de la plaça que figura en l'annex I i, així, s'estableix una puntuació numèrica per a cada persona.

Els criteris de valoració es fan públics després de l'acte de constitució de la comissió de selecció, mitjançant la publicació al tauler d'anuncis del departament al qual correspon la plaça objecte de concurs.

6.4. Acte de presentació

6.5. Amb una antelació mínima de deu dies naturals, el president o presidenta, una vegada fetes les consultes amb les altres persones membres, convoca totes les candidatures admeses per a la realització de l'acte de presentació, amb indicació de data, hora i lloc de realització, que pot tenir lloc immediatament després de la constitució de la comissió, i sempre en el termini màxim de setanta-dues hores.

6.6. En l'acte de presentació, que és públic, les persones candidates lliuren al president o presidenta de la comissió la documentació següent:

6.7. Currículum, document que permet valorar l'historial acadèmic, docent i investigador de l'aspirant, incloent-hi la transferència i l'intercanvi de coneixement, i els documents acreditatius de les dades que hi figuren.

6.8. Projecte docent i investigador adequat al perfil de la plaça convocada. El projecte docent ha de versar sobre les assignatures del perfil de la plaça. En el cas que el perfil siga l'àrea de coneixement, el projecte docent ha de versar, almenys, sobre una assignatura troncal o obligatòria d'aquesta àrea.

La documentació es presenta, diferenciada en fitxers independents, en un suport electrònic que permeta consultar-la en els dispositius electrònics convencionals.

6.9. En l'acte de presentació, la comissió determina, mitjançant sorteig, l'ordre d'intervenció de les persones candidates presentades i fixa el lloc, la data i l'hora de començament de les proves, informació que la comissió ha de fer pública al tauler d'anuncis del departament. Les proves han de començar en el termini màxim de deu dies comptadors des de l'acte de presentació.

6.10. La secretària o secretari de la comissió garanteix que la documentació lliurada pels candidats en l'acte de presentació estiga disponible perquè totes les persones candidates presentades puguen examinar-la abans de l'inici de les proves.

*7. Realització de la prova*

7.1. Els concursos consten d'una única prova que és pública i es fa al lloc de la universitat que establisca el president o presidenta de la comissió.

La prova consisteix en l'exposició oral a càrrec de les persones candidates, durant un temps màxim de dues hores, dels seus mèrits, del seu historial acadèmic, docent i investigador i del projecte docent i investigador. A continuació, la comissió debat amb la persona candidata durant un temps màxim de dues hores.

7.2. Una vegada acabada la prova, la comissió fa una valoració de cada aspirant, ajustant-se als criteris generals i específics de valoració prèviament establits per la comissió, en què es valora l'historial acadèmic, docent i investigador de la persona candidata, el projecte docent i investigador, la transferència de coneixement, el domini de la matèria i, també, les capacitats que té per a l'exposició i el debat davant de la comissió demostrades durant la prova.

7.3. La comissió de selecció, en el transcurs de la prova, valora i aprecia si les persones aspirants que no tenen nacionalitat espanyola posseeixen el coneixement adequat de l'espanyol. En aquest sentit, poden establir proves específiques destinades a verificar el compliment d'aquest requisit.

7.4. Una vegada acabat el concurs, la comissió fa públics, al tauler d'anuncis del departament al qual corresponga la plaça objecte de concurs, els resultats de l'avaluació de cada aspirant, desglossats en cadascun dels aspectes avaluats Los concursos constaran de una única prueba que será pública y se realizara en el lugar de la universidad que establezca el presidente o presidenta de la comisión.

*8. Proposta de provisió*

8.1. Finalitzat el procés de selecció i en vista de les valoracions de la prova, la comissió fa una proposta, motivada i amb caràcter vinculant, de persones candidates a ocupar les places convocades, d'acord amb l'ordre determinat per la puntuació obtinguda. El nombre de persones candidates proposades no pot ser superior al nombre de places convocades.

8.2. Tots els concursos, d'acord amb el que es disposa en la normativa aplicable, poden concloure amb la proposta de la comissió de no provisió de places.

8.3. La proposta motivada de provisió de la plaça es fa pública al lloc de realització del concurs i, també, al tauler d'anuncis del departament en el termini màxim de cinc dies des de l'endemà de finalitzar les proves i, a més, s'han d'indicar els mitjans d'impugnació que poden emprar les persones interessades. Aquesta proposta s'ha de mantenir exposada, almenys, fins a la finalització del termini per a la interposició de recurs administratiu.

8.4. La presidenta o president de la comissió, una vegada redactada i publicada la proposta de provisió, eleva al rector i trasllada al Servei de Gestió de Personal Docent i Investigador l'expedient complet del procediment, les actes i els informes; com també el certificat d'aquesta proposta.

*9. Recursos contra la proposta de provisió*

9.1. Les persones candidates poden presentar contra les propostes de provisió de les comissions dels concursos d'accés una reclamació davant del rector, en el termini màxim de deu dies comptadors des de l'endemà de publicar-les al tauler d'anuncis del departament.

9.2. Admesa a tràmit la reclamació, els nomenaments se suspenen fins a la resolució.

9.3. Aquesta reclamació la valora una comissió de reclamacions composta per set catedràtics o catedràtiques d'universitat que pertanyen a diversos àmbits del coneixement, designats en la forma que estableixen els Estatuts, amb àmplia experiència docent i investigadora.

Abans de la resolució, la comissió de reclamacions ha d'oir els/les membres de la comissió contra la proposta de la qual s'haja presentat la reclamació i, també, les persones candidates que hagen participat en el concurs.

Aquesta comissió examina l'expedient relatiu al concurs per a vetlar per les garanties establides i ratifica o no la proposta reclamada en el termini màxim de tres mesos. I després el rector dicta la resolució d'acord amb la proposta de la comissió de reclamacions. Transcorregut el termini indicat sense haver-se resolt, es considera que la reclamació presentada s'ha desestimat.

9.4. Les resolucions del rector a què es refereix l'apartat anterior d'aquest article esgoten la via administrativa i es poden impugnar directament davant de la jurisdicció contenciosa administrativa.

*10. Presentació de documents i nomenaments*

10.1. La persona candidata proposada per a la provisió de la plaça ha de presentar al Servei de Gestió de Personal Docent i Investigador de la Universitat Politècnica de València, en el termini de vint dies naturals següents a concloure l'actuació de la comissió, els documents següents:

10.2. Si té nacionalitat espanyola, còpia electrònica o fotocòpia del document nacional d'identitat i, també, l'original per a l'acarament.

Els nacionals d'altres estats de la Unió Europea, o les persones incloses en l'àmbit d'aplicació dels tractats internacionals subscrits per la Unió Europea i ratificats per Espanya en què siga aplicable la lliure circulació de treballadors i treballadores, còpia electrònica o fotocòpia compulsada del passaport o de document vàlid acreditatiu de nacionalitat.

10.3. Certificat mèdic oficial de no patir malaltia ni defecte físic o psíquic que impedisca l'exercici de les funcions corresponents a professora o professor d'universitat.

10.4. Declaració jurada de no haver sigut separat de l'Administració pública, en virtut d'expedient disciplinari, i de no estar inhabilitat per a l'exercici de la funció pública.

Les persones que no tenen nacionalitat espanyola han de presentar declaració jurada o promesa de no estar inhabilitades o en situació equivalent, ni d'estar sotmeses a sanció disciplinària o equivalent que impedisca, al seu Estat, en els mateixos termes l'accés a l'ocupació pública.

10.5. Fotocòpia compulsada, o per a acarar, del títol acadèmic exigit en la convocatòria o certificat supletori, segons model oficial, en cas de no haver sigut expedit encara. En el cas de titulacions obtingudes en universitats estrangeres cal aportar una fotocòpia de la credencial que acredite l'homologació de la titulació o de la resolució d'equivalència corresponent.

10.6. Fotocòpia acarada dels documents que acrediten el compliment dels requisits específics que indica la base 2.2.a) i 2.2.b).

10.7. Declaració jurada de no estar afectat d'incompatibilitat o exercici d'opció en el cas d'exercir alguna activitat pública o percebre alguna pensió

Els qui tingueren la condició de funcionaris/as públics/as, o personal laboral del col·lectiu de professorat universitari d'aquesta Universitat estaran exempts de justificar les condicions i requisits que ja tingueren anteriorment acreditats davant aquesta. No obstant això, la Universitat podrà requerir en qualsevol moment la documentació que no estiga degudament acreditada

10.8. El rector, en el termini màxim de trenta dies hàbils des de l'endemà de la publicació de la proposta de provisió, nomena la persona candidata proposada per la comissió de selecció.

10.9. En cas que la persona candidata proposada no presente dins del termini i en la forma escaient la documentació requerida, no pot ser nomenada personal funcionari i queden sense efecte les actuacions relatives a aquesta persona.

10.10. El nomenament, que ha d'especificar la denominació de la plaça, el cos i l'àrea de coneixement, es publica al *Boletín Oficial del Estado*, al *Diari Oficial de la Generalitat Valenciana*  i es comunica als registres corresponents.

10.11. En el termini màxim de vint dies hàbils, comptadors des de l'endemà de la publicació del nomenament al *Boletín Oficial del Estado*, la persona candidata ha de prendre possessió de la seua destinació, moment en què adquireix la condició de personal funcionari de carrera del cos docent universitari de què es tracte, si no es tenia ja aquesta condició, amb els drets i deures que li són propis.

10.12. La plaça obtinguda després del concurs d'accés ha d'exercir-se durant dos anys, almenys, abans de poder participar en un nou concurs per a obtenir plaça en una altra universitat.

*11. Informació sobre protecció de dades de caràcter personal*

La Universitat Politècnica de València (UPV), amb domicili al camí de Vera, s/n, 46739 València, és la responsable del tractament de la informació i de les dades personals.

La finalitat del tractament, a través de les diverses unitats de gestió i òrgans col·legiats de la UPV, és la gestió dels processos selectius de concurrència competitiva i el compliment de les obligacions de transparència, accés a informació i publicitat activa.

Les dades es conserven durant el temps necessari per a la finalitat i el compliment de les previsions legals.

Les dades poden ser objecte de cessió a altres administracions públiques o transferències internacionals de dades, i per això la UPV ha adoptat les mesures de garantia i protecció d'un nivell adequat segons el que s'indica en el Reglament general de protecció de dades (UE/2016/679).

L'exercici dels drets d'accés, rectificació, supressió, oposició i limitació al tractament o de portabilitat de les dades pot realitzar-se mitjançant comunicació a la Delegació de Protecció de Dades de la UPV a través de l'adreça electrònica: uvb@hka.ou

Es pot contactar amb la Delegació de Protecció de Dades de la UPV a través de l'adreça electrònica ywk@ces.fi.

Si cal, pot presentar-se una reclamació davant de l'Agència Espanyola de Protecció de Dades (www.aepad.es).

*12. Recursos*

12.1. Les persones interessades poden interposar un recurs d'alçada contra els actes de la comissió davant del rector en el termini d'un mes comptador des de la publicació de l'acte impugnat.

12.2. Les persones interessades poden interposar contra aquesta convocatòria i les seues bases que posen fi a la via administrativa un recurs contenciós administratiu davant del jutjat contenciós administratiu corresponent, en el termini de dos mesos comptadors des de l'endemà de la publicació d'aquesta convocatòria al BOE. Així mateix, amb caràcter potestatiu, s'hi pot interposar un recurs de reposició en el termini d'un mes des de l'endemà de publicar aquesta convocatòria al BOE davant del mateix òrgan que ha dictat la resolució.

Tot això de conformitat amb el que s'estableix en els articles 112, 114, 115, 123 i 124 de la Llei 39/2015, d'1 d'octubre, del procediment administratiu comú de les administracions públiques, i en els articles 8, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa.

Tot això sens perjudici que s'empre qualsevol altre recurs que s'estime procedent. La instrucció d'aquests recursos administratius, la resolució dels quals competeix al rector, la duu a terme la Comissió de Reclamacions de la Universitat Politècnica de València.

ANNEX I

*CONVOCATÒRIA: CN3/24*

|  |  |  |
| --- | --- | --- |
| Codi del concurs: 082/24 | | |
| Cos: professorat titular d'universitat  Requisit específic: haver obtingut el certificat I3 en el marc d'un dels programes de d'excel·lència establits (base 2.2.d) | | |
| Àrea de coneixement: Enginyeria Aeroespacial | | |
| Branca de coneixement: Enginyeria i Arquitectura | | |
| Departament: Mecànica dels Medis Continus i Teoria d'Estructures | | |
| Centre: ETS d'Enginyeria Aeroespacial i Disseny Industrial | | |
| Nombre de places: 1 (codi: 6754). | | |
| Perfil docent de la plaça: càrregues en vol, assajos estàtics i dinàmics d'una aeronau. Estructures aeroespacials | | |
| Tribunal: | |  |
|  | |  |
|  | Comissió titular: |  |
|  | President: Sr. Manuel Luis Romero García, catedràtic d'universitat de la Universitat Politècnica de València. |  |
|  | Secretària: Sra. Maria Isabel Gasch Molina, professora titular d'universitat de la Universitat Politècnica de València. |  |
|  | Vocal primera: Sra. María Victoria Lapuerta González, catedràtica d'universitat de la Universitat Politècnica de Madrid. |  |
|  | Vocal segon: Sr. Damián Rivas Rivas, catedràtic d'universitat de la Universitat de Sevilla. |  |
|  | Vocal tercer: Sr. Rafael Vázquez Valenzuela, catedràtic d'universitat de la Universitat de Sevilla. |  |
|  |  |  |
|  | Comissió suplent: |  |
|  | President: Sr. Salvador Monleón Cremades, catedràtic d'universitat de la Universitat Politècnica de València. |  |
|  | Secretària: Sra. Teresa Pilar Real Herraiz, professora titular de la Universitat Politècnica de València. |  |
|  | Vocal primera: Sra. Ana Laverón Simavilla, catedràtica de la Universitat Politècnica de Madrid. |  |
|  | Vocal segon: Sr. Ángel Pedro Sanz Andrés, catedràtic de la Universitat Politècnica de Madrid. |  |
|  | Vocal tercer: Sr. Víctor Fernando Gómez Comendador, catedràtic d'universitat de la Universitat Politécnica de Madrid. |  |

  

ANNEX II

*Sistemes d'identificació i signatura*

Per a omplir la sol·licitud heu d'identificar-vos electrònicament mitjançant qualsevol dels sistemes d'identificació i signatura acceptats en la seu electrònica de la Universitat Politècnica de València, que figuren detallats en l'adreça web següent:

<https://sede.upv.es/oficina_tactica/?idioma=ca_ES#/tramita/19/186>

A continuació, es detallen les característiques principals de cada un:

Sk@in-Identificació (sistema recomanat): és la plataforma comuna del sector públic administratiu estatal per a la identificació i autenticació electròniques mitjançant l'ús de claus concertades, oberta per a usar-la totes les administracions públiques.

Proporciona diferents sistemes d'identificació electrònica, entre els quals: DNI electrònic, certificats electrònics d'autoritats de certificació reconegudes a Espanya, sistema de clau permanent promogut per la GISS, sistema de clau temporal PIN24H promogut per l'AEAT o node EIDAS (reconeixement de certificats transfronterers que emeten autoritats de certificació d'altres països en l'entorn de la UE).

A causa de la usabilitat més bona que té, es recomana com a sistema preferent l'ús del sistema basat en la clau permanent de la GISS. És un sistema que està orientat a accessos habituals a diferents organismes. Per a usar-lo, únicament fa falta haver obtingut prèviament la credencial electrònica d'identificació mitjançant algun dels procediments previstos. Per a la qual cosa heu de registrar-vos en el sistema bé de manera presencial, en alguna de les oficines de registre adherides al sistema, o bé per internet, si ja disposeu d'un certificat electrònic reconegut vigent. Si sou membre de la comunitat universitària, la Universitat Politècnica de València disposa d'un punt de registre de Ac@ka.

Més informació: www.clave.gob.es

Certificats electrònics

Certificats electrònics per a persona física que emeten diferents autoritats de certificació reconegudes a Espanya. Tots requereixen un procés d'acreditació personal previ en algun dels punts de registre associats a l'autoritat de certificació que l'emet (FNMT, ACCV, Camerfirma, etc.).

Si sou membre de la comunitat universitària, la Universitat Politècnica de València disposa d'un punt de registre associat a l'ACCV (Agència de Tecnologia i Certificació Electrònica de la Generalitat Valenciana).

Més informació: <https://www.accv.es/vl/>

DNI electrònic (DNIe):

Tal com inclou la Declaració de Pràctiques de Certificació del DNI, els certificats electrònics es poden utilitzar:

Com a mitjà d'autenticació de la identitat, el certificat d'autenticació (Digital Signature) assegura al titular, en la comunicació electrònica, acreditar la seua identitat davant de qualsevol.

Com a mitjà de firma electrònica de documents, mitjançant l'ús del certificat de signatura (non Repudition), el receptor d'un missatge firmat electrònicament pot verificar l'autenticitat de la signatura, i pot així demostrar la identitat del signant sense que puga repudiar-lo.

Com a mitjà de certificació d'integritat d'un document, permet comprovar que el document no l'ha modificat cap agent extern a la comunicació.

Més informació: <https://www.dnielectronico.es/portaldnie/>

Compte d'usuari UPVNet:

Sistema d'identificació personal basat en clau concertada (usuari i contrasenya) proporcionat a tots els membres de la comunitat universitària.

Més informació:

<https://www.upv.es/entidades/ASIC/catalogo/346935normalv.html>

ANNEX III

*Excepcionalitat tècnica*

Quan per motius tècnics excepcionals atribuïbles a l'Administració, no siga possible completar els passos dits per mitjans electrònics durant un període prolongat dins del termini estipulat, les persones interessades podran presentar la sol·licitud per mitjans no electrònics.

Per a completar amb èxit el procés de sol·licitud en circumstàncies d'excepcionalitat tècnica, s'han de fer els passos següents dins del termini estipulat:

*a*) Descarregar i imprimir un model de sol·licitud en blanc, accessible en l'adreça web següent:

<http://www.upv.es/entidades/SRH/pdi/U0781102.doc>

*b*) Omplir-lo i incloure-hi una firma manuscrita.

*c*) Pagar la taxa corresponent (si escau, segons la situació personal), mitjançant ingrés, dins del termini de presentació d'instàncies, en efectiu o transferència bancària, en el compte "Universitat Politècnica de València", número ES90 5947 6479 5632 9499 9519; s'ha d'especificar en el resguard el nom i cognoms i el número de la plaça o places que conformen el concurs en què es vol participar.

*d*) Registrar presencialment la sol·licitud i la documentació exigida, bé en el Registre General de la Universitat Politècnica de València, en el Registre de l'Escola Politècnica Superior d'Alcoi, en el Registre de l'Escola Politècnica Superior de Gandia, o per qualsevol dels sistemes que preveu l'article 16.4 de la Llei del procediment administratiu comú de les administracions públiques.

No s'admetran i, conseqüentment, quedaran excloses del procés selectiu, les persones que, no concorrent circumstàncies d'excepcionalitat tècnica demostrables, registren la sol·licitud presencialment mitjançant el procés descrit.

  

València, 9 de juliol de 2024

José Esteban Capilla Romá

Rector de la Universitat Politècnica de València

Esta disposició conté annexos. Consulteu-ne la versió en PDF.